ai4bharat/Pralekha huggingface dataset:
குடியரசுத் தலைவர் செயலகம்
விநாயகர் சதுர்த்தியை முன்னிட்டு குடியரசுத் தலைவர் வாழ்த்து
விநாயகர் சதுர்த்தியை முன்னிட்டு குடியரசுத் தலைவர் திருமதி திரௌபதி முர்மு விடுத்துள்ள வாழ்த்துச் செய்தியில் கூறியிருப்பதாவது:-
விநாயகர் சதுர்த்தி நன்னாளில், இந்தியாவிலும் வெளிநாடுகளிலும் வாழும் அனைத்து இந்தியர்களுக்கும் எனது மனமார்ந்த விநாயகர் சதுர்த்தி நல்வாழ்த்துக்களை தெரிவித்துக் கொள்கிறேன்.
அறிவு, ஞானம் மற்றும் செழிப்பின் சின்னமான ஸ்ரீ விநாயகரின் பிறந்த நாளாக கொண்டாடப்படும் இந்த விநாயகர் சதுர்த்தி விழா மகிழ்ச்சி மற்றும் உற்சாகத்தின் திருவிழாவாகும். இந்த பண்டிகை ஒன்றிணைந்து செயல்படுவதற்கான செய்தியை வழங்குவதோடு, வாழ்க்கையில் தாழ்மையுடன் இருக்கவும், சமூகத்தில் நல்லிணக்கம் மற்றும் சகோதரத்துவத்தை ஊக்குவிக்கவும் ஊக்குவிக்கிறது.
தடைகளைக் கடக்க ஸ்ரீ விநாயகர் நமக்கு உதவட்டும், இதனால் வளர்ந்த தேசத்தை உருவாக்குவதில் நாம் மகத்தான பங்களிப்பை வழங்க முடியும்.
ஜல்சக்தி அமைச்சகம்
இந்தியாவில் நீர்நிலைகள் குறித்த முதல் கணக்கெடுப்பு
இந்திய வரலாற்றில் முதன்முறையாக, தொலைநோக்குப் பார்வை கொண்ட பிரதமர் திரு.நரேந்திர மோடி தலைமையின் கீழ், மத்திய ஜல் சக்தித் துறை அமைச்சர் திரு.கஜேந்திர சிங் ஷெகாவத்தின் வழிகாட்டுதல்படி, மத்திய ஜல் சக்தி அமைச்சகம் நாடு முழுவதுமுள்ள நீர்நிலைகள் குறித்த கணக்கெடுப்பை நடத்தியுள்ளது. இந்தக் கணக்கெடுப்பு, குளங்கள், ஏரிகள் என இயற்கையாலும் மனிதர்களாலும் உருவாக்கப்பட்ட நீர்நிலைகள் உட்பட இந்தியாவின் நீர் ஆதாரங்களின் விரிவான பட்டியலை வழங்குவதோடு, நீர்நிலைகளின் ஆக்கிரமிப்பு குறித்தத் தரவுகளையும் சேகரித்துள்ளது.
நாட்டிலுள்ள அனைத்து நீர்நிலைகளின் விரிவான தரவுகளை அறிய, 6-வது சொட்டு நீர்ப்பாசன கணக்கெடுப்புடன் இணைந்து, இந்த "நீர்ப்பாசனக் கணக்கெடுப்பு" தொடங்கப்பட்டது.
நீர்நிலைகளின் வகை, ஆக்கிரமிப்புகளின் நிலை, பயன்பாடு, சேமிப்புத் திறன் உள்ளிட்ட அனைத்து தகவல்களும் சேகரிக்கப்பட்டன. இது கிராமப்புறம் மற்றும் நகர்ப்புறங்களில் பயன்பாட்டில் உள்ள மற்றும் பயன்பாட்டில் இல்லாத அனைத்து நீர்நிலைகளையும் உள்ளடக்கியது. பாசனம், தொழில், மீன் வளர்ப்பு, வீட்டுப்பயன்பாடு, பொழுதுபோக்கு, நிலத்தடி நீர் போன்ற நீர்நிலைகளின் அனைத்து வகையான பயன்பாடுகளும் கணக்கில் எடுத்துக் கொள்ளப்பட்டன.
நீர்நிலைகள் கணக்கெடுப்பின் முக்கிய அம்சங்கள்/கண்டுபிடிப்புகள் பின்வருமாறு:
நாட்டில் 24,24,540 நீர்நிலைகள் கணக்கிடப்பட்டுள்ளன, அவற்றில் 97.1%  கிராமப்புறங்களிலும், 2.9%  நகர்ப்புறங்களிலும் உள்ளன.
நீர்நிலைகளின் எண்ணிக்கையில் மேற்கு வங்கம், உத்தரப் பிரதேசம், ஆந்திரப் பிரதேசம், ஒடிசா, அசாம் ஆகிய 5 மாநிலங்களில் மட்டும் நாட்டின் மொத்த நீர்நிலைகளில் 63% உள்ளன.
நகர்ப்புறங்களில் உள்ள நீர்நிலைகளின் எண்ணிக்கையில் மேற்கு வங்கம், தமிழ்நாடு, கேரளா, உத்தரப் பிரதேசம், திரிபுரா மாநிலங்கள் முதல் 5 இடத்தில் உள்ளன. கிராமப்புறங்களில் மேற்கு வங்கம், உத்தரப் பிரதேசம், ஆந்திரப் பிரதேசம், ஒடிசா, அசாம் ஆகிய மாநிலங்கள் முதல் 5 இடங்களைப் பெற்றுள்ளன.
இந்தக் கணக்கெடுப்பு குறித்த அறிக்கை ஜல்சக்தித் துறையின் இணையதளத்தில் உள்ளது: https://jalshakti-dowr.gov.in.
அகில இந்திய அறிக்கையைப் பதிவிறக்கம் செய்வதற்கான இணைப்பு: https://jalshakti-dowr.gov.in/document/all-india-report-of-first-census-of-water-bodies-volume-1/
மாநில வாரியான அறிக்கையைப் பதிவிறக்கம் செய்வதற்கான இணைப்பு: https://jalshakti-dowr.gov.in/document/state-wise-report-of-first-census-of-water-bodies-volume-2/
சிறப்பு சேவைகள் மற்றும் கட்டுரைகள்
தில்லி காவல்துறையில் ஆண் காவலருக்கான தேர்வு, 2022
தில்லி காவல்துறையில் ஆண் காவலருக்கான  தேர்வு குறித்த அறிவிப்பை மத்திய அரசுப் பணியாளர் தேர்வாணையமான எஸ்.எஸ்.சி வெளியிட்டுள்ளது. கணினி வாயிலாக நடைபெறும் இந்தத் தேர்வை தென் மண்டலத்தில் 7247 பேர் எழுத உள்ளனர். தமிழகத்தில் சென்னை, கோயம்பத்தூர், மதுரை, சேலம், திருச்சிராப்பள்ளி, திருநெல்வேலி, வேலூர், ஆந்திர பிரதேசத்தில் குண்டூர், கர்னூல், ராஜமுந்திரி, திருப்பதி, விசாகப்பட்டினம், விஜயவாடா, காக்கிநாடா, நெல்லூர், சிராலா மற்றும் தெலங்கானாவில் ஐதராபாத், வாராங்கல், கரீம்நகர் ஆகிய 19 மையங்கள்/ நகரங்களில் உள்ள 20 இடங்களில் இந்தத் தேர்வு நடைபெறும்.
21.10.2022 அன்று, காலை 9:00 முதல் 10:30 வரை, மதியம் 1:00 முதல் 2:30 வரை, மாலை 5:00 முதல் 6:30 வரையென 3 கட்டங்களாகத் தேர்வு நடத்தப்படும்.
இதற்கான மின்னணு அனுமதி சான்றிதழை மத்திய அரசுப் பணியாளர் தேர்வாணையத்தின் இணையதளத்தில் தேர்வு தொடங்குவதற்கு 4 நாட்கள் முன்பிருந்து விண்ணப்பதாரர்கள் பதிவிறக்கம் செய்து கொள்ளலாம். தேர்வு சம்பந்தமான தகவல்கள் அனைத்தும் அவர்களுக்கு குறுஞ்செய்தி மற்றும் மின்னஞ்சல் வாயிலாக அனுப்பப்பட்டுள்ளன.
மின்னணு அனுமதி சான்றிதழ் மற்றும் அசல் தகுதிச் சான்றை விண்ணப்பதாரர்கள் தேர்விற்கு கட்டாயம் எடுத்து வர வேண்டும். கூடுதல் தகவல்கள் மற்றும் சந்தேகங்களுக்கு 044-28251139, 9445195946  ஆகிய தென் மண்டல அலுவலகத்தின் உதவி எண்களை விண்ணப்பதாரர்கள் தொடர்பு கொள்ளலாம்.
இந்தத் தகவல், மத்திய அரசுப் பணியாளர் தேர்வாணையத்தின்  மண்டல இயக்குநர் திரு கே. நாகராஜா வெளியிட்டுள்ள செய்தி குறிப்பில் தெரிவிக்கப்பட்டுள்ளது.
மனித வள மேம்பாட்டு அமைச்சகம்
ஆஸ்திரேலிய திறன் மேம்பாடு மற்றும் பயிற்சித்துறை அமைச்சருடன் திரு.தர்மேந்திர பிரதான் இருதரப்பு பேச்சுவார்த்தை நடத்தினார்
மத்திய கல்வி, திறன் மேம்பாடு மற்றும் தொழில்முனைவோர் துறை அமைச்சர் திரு.தர்மேந்திர பிரதான், மெல்பர்னில் உள்ள கங்கன் இன்ஸ்டிட்டியூட்டில், “தொழில்கல்வி மற்றும் பயிற்சி-எதிர்காலத்துக்கான திறன்களை வளர்த்தல்” என்ற தலைப்பில் நடைபெற்ற கலந்துரையாடலில் கலந்து கொண்டார். அவருடன், விக்டோரியன் திறன் மேம்பாட்டு ஆணையத்தின் தலைமை நிர்வாக அதிகாரி திரு.கிரேக் ராபர்ட்சன், கங்கன் இன்ஸ்ட்டியூட்டின் தலைமை நிர்வாக அதிகாரி திருமதி.சாலி கார்டன் மற்றும் ஆஸ்திரேலிய திறன் சுற்றுச்சூழல் அமைப்பின் தலைவர்கள் பங்கேற்றனர். ஆஸ்திரேலியாவின் திறன் தர நிலைகள் மற்றும் சான்றளிப்பு கட்டமைப்புகளை இந்தியாவில் பயன்படுத்துவதை அடிப்படையாக கொண்ட இந்த கலந்துரையாடலில், இளைஞர்களை எதிர்கால திறன் மற்றும் வேலை வாய்ப்புடன் இணைத்து, திறன்களை வளர்க்கும் கல்வி மற்றும் தொழில் வாய்ப்புகளை வலுப்படுத்தவும் விவாதிக்கப்பட்டது.
அப்போது, திறமையான மற்றும் அதிக உற்பத்தி செய்யும் நாடாக இந்தியாவை மாற்றுவதற்காக, தொலைநோக்குப் பார்வையுடன் திரு.நரேந்திர மோடி மேற்கொண்டு வரும் முயற்சிகளை திரு.தர்மேந்திர பிரதான் பகிர்ந்து கொண்டார். இந்தியாவின் இளையதலைமுறையின் மக்கள்தொகை 21-ம் நூற்றாண்டின் மிகப்பெரிய பலமாக இருப்பதாகவும், இந்திய மற்றும் உலக பொருளாதார வளர்ச்சியில், திறமையான இந்தியா பங்களிக்கும் என்றும் அவர் கூறினார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853864
பெட்ரோலியம் மற்றம் இயற்கை எரிவாயு அமைச்சகம்
உயிரி எரிபொருள் நிலையங்களை நிறுவுதல்
உயிரி எரிபொருள்கள் -2018 குறித்த தேசிய கொள்கையை, மத்திய அரசு 2018, ஜூன் 4ம் தேதி அறிவித்தது. இந்த கொள்கை, நாடு முழுவதும் 2030-ம் ஆண்டுக்குள் பெட்ரோலில் 20% எத்தனால் கலப்பையும், டீசலில் 5% பயோ டீசலை கலப்பதை குறிக்கும் இலக்குகளை வகுத்துள்ளது.
எத்தனால் கலந்த பெட்ரோல்  திட்டத்தின் கீழ், கடந்த 2013-14 ஆம் ஆண்டு, 38 கோடி லிட்டராக இருந்த எத்தனால் கொள் முதல், 2018-19ம் ஆண்டில் 188.6 கோடி லிட்டராக அதிகரித்துள்ளது.
எரிபொருளில் கலப்பதற்கு எத்தனால் உற்பத்தியை அதிகரிக்க எடுக்கப்பட்ட முக்கிய நடவடிக்கைகள்:
 கரும்பு சாறு மற்றும் சர்க்கரை / சர்க்கரை பாகில் இருந்து எத்தனால் உற்பத்தியை ஊக்குவித்தல்.
 பல இடங்களில் இருந்து வரும் எத்தனாலுக்கு விலையை நிர்ணயித்தல்.
 எத்தனால் தயாரிப்பு நிறுவனங்களுக்கு வட்டி தள்ளுபடியை விரிவுபடுத்துதல்.
 எத்தனால் கலந்த பெட்ரோல் திட்டத்திற்காக, எத்தனாலை தடையின்றி கொண்டு செல்ல சட்டதிருத்தம்.
 எத்தனால் ஜிஎஸ்டி வரி 18%-லிருந்து 5% -மாக குறைக்கப்பட்டது.
 எத்தனால் கலந்து பெட்ரோல் திட்டம், அந்தமான் நிகோபார், லட்சத்தீவு தவிர நாடு முழுவதும் நீட்டிப்பு.
 எத்தனால் சேமிப்பு கிடங்கை மேம்படுத்துதல்.
 நீண்ட கால அடிப்படையில் எத்தனால் கொள்முதல் கொள்கையை உருவாக்குதல்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1653979
இந்திய போட்டிகள் ஆணையம்
மேக்ஸ் ஆயுள் காப்பீட்டு நிறுவனத்தின் பங்குகளை ஆக்சிஸ் வங்கி நிறுவனம், ஆக்சிஸ் மூலதன நிறுவனம், ஆக்சிஸ் முதலீட்டு உரிமைகள் நிறுவனம் வாங்குவதற்கு சிசிஐ ஒப்புதல்
மேக்ஸ் ஆயுள் காப்பீட்டு நிறுவனத்தின் பங்குகளை ஆக்சிஸ் வங்கி நிறுவனம், ஆக்சிஸ் மூலதன நிறுவனம், ஆக்சிஸ் முதலீட்டு உரிமைகள் நிறுவனம் வாங்குவதற்கு இந்திய போட்டியியல் ஆணையம்  ஒப்புதல் வழங்கியுள்ளது.
மேக்ஸ் ஆயுள் காப்பீட்டு நிறுவனத்தின் பங்குகளை 9.9 சதவீதமாக ஆக்சிஸ் வங்கி அதிகரிக்கவும், ஆக்சிஸ் மூலதன நிறுவனமும், ஆக்சிஸ் முதலீட்டு உரிமைகள் நிறுவனமும் முறையே 2 சதவீத, 1 சதவீத பங்கைப் பெறுவதற்கு இந்த இணைப்பு வழி வகுக்கிறது.
இது தொடர்பான விரிவான ஆணையை சிசிஐ வெளியிடும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690699
பொருளாதார விவகாரங்களுக்கான மத்திய அமைச்சரவைக் குழு
ஜம்மு காஷ்மீரில் தொழில்துறை மேம்பாட்டுக்கான நிதித் திட்டத்திற்கு மத்திய அரசு ஒப்புதல்
பிரதமர் திரு. நரேந்திர மோடி தலைமையில் நேற்று நடைபெற்ற பொருளாதார விவகாரங்களுக்கான மத்திய அமைச்சரவைக் குழு கூட்டத்தில், ஜம்மு காஷ்மீரில் தொழில்துறை மேம்பாட்டுக்கான நிதித் திட்டத்தை, தொழில் ஊக்குவிப்பு மற்றும் உள்நாட்டு வர்த்தகத் துறை, மேற்கொள்வதற்கு ஒப்புதல் அளிக்கப்பட்டது. 2037-ஆம் ஆண்டு வரை ரூ.28,400 கோடி மதிப்பில் இந்தத் திட்டத்தை செயல்படுத்துவதற்கு அனுமதி வழங்கப்பட்டுள்ளது.
ஜம்மு-காஷ்மீர் யூனியன் பிரதேசத்தின் தொழில்துறை மேம்பாட்டிற்காக மத்திய அரசு ஜம்மு காஷ்மீருக்கான புதிய தொழில் துறை மேம்பாட்டு திட்டத்தை மத்திய நிதித் திட்டமாக வடிவமைத்துள்ளது. வேலை வாய்ப்பை அதிகரித்து அதன் வாயிலாக சமூகப் பொருளாதாரத்தை நேரடியாக வளர்ச்சி அடையச்செய்வதே இந்தத் திட்டத்தின் முக்கிய நோக்கமாகும். கடந்த 2019-ஆம் ஆண்டு அக்டோபர் 31-ஆம் தேதி முதல் ஜம்மு காஷ்மீர் மறுசீரமைப்புச் சட்டம் 2019-ன் கீழ் ஜம்மு-காஷ்மீர் யூனியன் பிரதேசமாக மாற்றப்பட்டதை அடுத்து, தொழில்துறை மற்றும் சேவை சார்ந்த வளர்ச்சிக்கு ஜம்மு காஷ்மீரில் புதிய உத்வேகம் வழங்கப்பட வேண்டும் என்ற நோக்கத்துடன் புதிய முதலீடுகளை ஈர்ப்பது, தற்போதைய முதலீடுகளை வளர்ப்பது ஆகியவற்றின் வாயிலாக புதிய வேலை வாய்ப்புகளை உருவாக்குவது, திறன் மேம்பாடு, நிலையான வளர்ச்சி ஆகியவற்றை உருவாக்குவது தற்போதைய திட்டத்தின் தொலைநோக்குப் பார்வை ஆகும்.
இந்தத் திட்டத்தின் மூலம் ஜம்மு காஷ்மீரின் தற்போதைய தொழில்துறை சூழலியலில் பெரும் மாற்றம் ஏற்படுத்தப்பட்டு அதன் வாயிலாக அந்த யூனியன் பிரதேசத்தை தொழில் துறையில் வளர்ச்சி அடைந்துள்ள இதர மாநிலங்கள்/ யூனியன் பிரதேசங்களுடன் தேசிய அளவில் போட்டியிடச் செய்யமுடியும்.
தற்போது ஒப்புதல் வழங்கப்பட்டுள்ள இந்த திட்டத்தின் மூலம் முன்னெப்போதும் இல்லாத வகையில் அதிக முதலீடுகள் மேற்கொள்ளப்பட்டு சுமார் 4.5 லட்சம் பேருக்கு நேரடியாகவும், மறைமுகமாகவும் வேலை வாய்ப்புகள் கிடைக்கும் என்று எதிர்பார்க்கப்படுகிறது. மூலதன வட்டி உதவித்தொகையின் வாயிலாக மறைமுகமாக சுமார் 35,000 பேருக்கு கூடுதலாக ஆதரவு வழங்கப்படும்.
2020-21 முதல் 2036-37-ஆம் ஆண்டு வரையில் இந்தத் திட்டத்திற்கு ரூ. 28,400 கோடி ஒதுக்கப்பட்டுள்ளது. பல்வேறு சிறப்புத் தொகுப்புத் திட்டங்களின் கீழ் இதுவரை ரூ. 1,123.84 கோடி ரூபாய் வழங்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1686743
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 203.49 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 203.49 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 2.81 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1863230
பிரதமர் அலுவலகம்
சகோதரத்துவத்தை வெளிப்படுத்தும் பாய் தூஜ் திருநாள்: பிரதமர் நாட்டு மக்களுக்கு வாழ்த்து
சகோதரத்துவத்தை வெளிப்படுத்தும் பாய் தூஜ் திருநாளை முன்னிட்டு பிரதமர் திரு.நரேந்திர மோடி நாட்டு மக்களுக்கு வாழ்த்துத் தெரிவித்துள்ளார். தீபாவளிக்கு அடுத்த நாள், சகோதரிகள், சகோதரர்களுக்கு வாழ்த்து தெரிவித்து பரிசுகளை அளிப்பார்கள். இதுவே பாய் தூஜ் என்றழைக்கப்படுகிறது.
“பாய் தூஜ் திருநாளை முன்னிட்டு உங்கள் அனைவருக்கும் எனது நல்வாழ்த்துகள்” என்று பிரதமர் கூறியுள்ளார்.
•••••••
(
பாதுகாப்பு அமைச்சகம்
உள்நாட்டு தொழில்நுட்பத்தில் தயாரான ஐஎன்ஸ் கவராட்டி போர்க்கப்பல் கடற்படையில் இணைந்தது
விசாகப்பட்டினம் கடற்படை தளத்தில் இன்று நடைபெற்ற விழாவில், உள்நாட்டு தொழில்நுட்பத்தில் தயாரான ஐஎன்ஸ் கவராட்டி போர்க்கப்பலை, ராணுவ தலைமை தளபதி ஜெனரல் மனோஜ் முகுந்த் நரவாணே கடற்படையில் இணைத்து வைத்தார்.
விழாவில் ஜெனரல் நரவாணேக்கு அணிவகுப்பு மரியாதை அளிக்கப்பட்டது. துணை அட்மிரல் அதுல் குமார் ஜெயின் மற்றும் கடற்படை உயரதிகாரிகள் இந்த நிகழ்ச்சியில் கலந்து கொண்டனர்.
நீர்மூழ்கி கப்பல்களை ரகசியமாக தாக்கி அழிக்கும் கமோர்தா வகையைச் சேர்ந்த 4 சிறிய போர்க்கப்பல்கள் உள்நாட்டு தொழில்நுட்பத்தில் உருவாக்கப்பட்டன. இவற்றில் கடைசி போர்க் கப்பலான ஐஎன்ஸ் கவராட்டி, கடற்படையில் இன்று இணைந்தது.
ஐஎன்எஸ் கவராட்டி போர்க் கப்பலை கொல்கத்தாவில் உள்ள கார்டன் ரீச் ஷிப் பில்டர்ஸ் & இன்ஜினியரிங் என்ற நிறுவனம் உள்நாட்டு தொழில்நுட்பத்தில் வடிவமைத்தது என்பது குறிப்பிடத்தக்கது.
இந்த கப்பலில் உள்ள 90% உபகரணங்கள் உள்நாட்டில் தயாரானது. இதில் உள்ள ஆயுதங்களும் உள்நாட்டு தொழில்நுட்பத்தில் தயாரானவை. இதன் மூலம் தற்சார்பு இந்தியாவுக்கு சான்றாக ஐஎன்எஸ் கவராட்டி போர்க்கப்பல் உள்ளது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1666771
----
(Visitor Counter : 194
பாதுகாப்பு அமைச்சகம்
‘குலாப்’ புயல் நிவாரண நடவடிக்கைக்கு தயார் நிலையில் இந்திய கடற்படை கப்பல்கள், விமானங்கள்
வங்காள விரிகுடாவில் உருவாகியுள்ள ‘குலாப்’ புயல், அடுத்த 12 மணி நேரத்தில், வடக்கு ஆந்திரப் பிரதேசம் மற்றும் தெற்கு ஒடிசா கடலோர பகுதியில் கரையை கடக்கும் என எதிர்பார்க்கப்படுவதால், இந்திய கடற்படை தீவிர கண்காணிப்பில் ஈடுபட்டுள்ளது. கடற்படை கிழக்கு கட்டுப்பாட்டு மைய தலைமையகம், ஒடிசா பகுதிக்கு பொறுப்பு வகிக்கும் கடற்படை அதிகாரிகள், புயல் பாதிப்பை விளைவுகளை எதிர்கொள்ள முன்னெச்சரிக்கை நடவடிக்கைகளை மேற்கொண்டுள்ளனர். ஆந்திரா மற்றும் ஒடிசாவுக்கு தேவையான உதவிகளை வழங்க மாநில நிர்வாகத்தினருடன் கடற்படை அதிகாரிகள் தொடர்பில் உள்ளனர்.
தயார்நிலை நடவடிக்கையின் ஒரு பகுதியாக, வெள்ள நிவாரண குழுவினர் ஒடிசா மற்றும் விசாகப்பட்டினத்தில் தயார் நிலையில் வைக்கப்பட்டுள்ளனர். புயல் பாதிப்பு ஏற்படும் பகுதிகளில் மனிதாபிமான உதவி மற்றும் பேரிடர் நிவாரண நடவடிக்கைகளை மேற்கொள்ள, இரண்டு கடற்படை கப்பல்கள் தயார் நிலையில் உள்ளன. கடற்படை விமானங்களும், விசாகப்பட்டினத்தில் உள்ள ஐஎன்எஸ் தெகா கடற்படை தளம், சென்னை அருகேயுள்ள ஐஎன்எஸ் ராஜாளி கடற்படை தளம் ஆகியவற்றில் தயார் நிலையில் உள்ளன.
-----
PRID=1758227
(Visitor Counter : 144
பெட்ரோலியம் மற்றம் இயற்கை எரிவாயு அமைச்சகம்
புதிய வகை பெட்ரோல் அறிமுகம், மக்களின் வாழ்வை எளிதாக்குவதற்கு அரசு உறுதி பூண்டுள்ளது என அமைச்சர் திரு தர்மேந்திர பிரதான் தகவல்
இந்தியாவின் பெட்ரோலிய எரிபொருள் சில்லரை வர்த்தக சந்தையில் மிகப்பெரிய மாற்றத்தை உண்டாக்கக்கூடிய நடவடிக்கையாக, ஆக்டேன் 100 என்னும் புதிய வகை பெட்ரோல் இன்று அறிமுகப்படுத்தப்பட்டது.
எக்ஸ் பி 100 என்று அழைக்கப்படும் இந்த பெட்ரோல், உலகத்தரம் வாய்ந்த உயர்தர எரிபொருளாக விளங்கும். இந்த பெட்ரோலை மத்திய பெட்ரோலியம் மற்றும் இயற்கை எரிவாயு அமைச்சர் திரு தர்மேந்திர பிரதான் இன்று அறிமுகப்படுத்தினார்.
நாட்டில் உள்ள 10 மாநகரங்களில் இப்பெட்ரோலை அறிமுகப்படுத்திய திரு பிரதான், மக்களின் வாழ்வை எளிதாக்குவதற்கு அரசு உறுதி பூண்டுள்ளது என்று தெரிவித்தார்.
பெட்ரோலியம் மற்றும் இயற்கை எரிவாயு அமைச்சகத்தின் செயலாளர் திரு தருண் கபூர், இந்தியன் ஆயில் நிறுவனத்தின் தலைவர் திரு ஸ்ரீகாந்த் மாதவ் வைத்தியா மற்றும் இதர உயர் அதிகாரிகள் இந்த நிகழ்ச்சியில் பங்கேற்றனர்.
எக்ஸ் பி 100 என்னும் உலகத்தரம் வாய்ந்த உயர்தர எரிபொருளின் தொழில்நுட்பம், இந்தியன் ஆயில் நிறுவனத்தின் ஆராய்ச்சி மற்றும் மேம்பாட்டு பிரிவால் உள்நாட்டிலேயே உருவாக்கப்பட்டது என்றும் இது மிகவும் பெருமை அளிக்கும் விஷயம் என்றும் அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1677410
-----
(Visitor Counter : 150
சுகாதாரம் மற்றும் குடும்ப நலத்துறை அமைச்சகம்
தில்லி துணை நிலை ஆளுநர், தில்லி சுகாதாரத்துறை அமைச்சர், தில்லியில் உள்ள பல்வேறு மருத்துவமனைகளின் மருத்துவக் கண்காணிப்பாளர்கள் மற்றும் சுகாதார அதிகாரிகளுடன் டாக்டர். ஹர்ஷவர்தன் காணொலி மூலம் கலந்துரையாடினார்
தில்லி துணைநிலை ஆளுநர் , தில்லி சுகாதாரத்துறை அமைச்சர், அங்குள்ள மத்திய, மாநில அரசுகளின் பெரிய மருத்துவமனைகளின் மருத்துவக் கண்காணிப்பாளர்கள், தில்லி மாநகராட்சி ஆணையர்களுடன் காணொளி மூலம் நடைபெற்றக் கூட்டத்துக்குத் தலைமை வகித்த மத்திய சுகாதாரத்துறை அமைச்சர் டாக்டர் ஹர்ஷவர்தன், ‘’ கொவிட்-19க்கு எதிரான போராட்டத்தில் நிலைமையைக் கட்டுக்குள் வைத்துப் பராமரிக்கும் உங்கள் அனைவரையும் வாழ்த்துகிறேன். ஆனால், இந்த நெருக்கடியான சூழலில், அவசர சிகிச்சை தேவைப்படும், மற்ற நோயாளிகளை நாம் புறக்கணிக்கக்கூடாது ‘’ என்று கூறினார்.
‘’டயாலிசிஸ் தேவைப்படும் நோயாளிகள், மூச்சுத்திணறல் அல்லது இதய நோயால் பாதிக்கப்பட்டவர்கள், இரத்தம் தேவைப்படுபவர்கள், கர்ப்பிணித் தாய்மார்கள் போன்ற கொவிட்-19 அல்லாத பிற மோசமான நோய்களால் பாதிக்கப்பட்டுள்ள நோயாளிகளுக்கு சிகிச்சை அளிக்க மறுப்பது தொடர்பான புகார்களை நான் தொலைபேசி மூலமும், சமூக ஊடகங்கள், டுவிட்டர் மற்றும் அச்சு ஊடகம் மூலம் பெற்று வருகிறேன் ‘’ என்று டாக்டர் ஹர்ஷ்வர்தன் கூறினார். ‘’ அவசர சிகிச்சை தேவைப்பட்டு மருத்துவமனைகளுக்கு வரும் நோயாளிகளுக்கு இவ்வாறு சிகிச்சை மறுக்கப்படுவதால், அவர்கள் உடனடி சிகிச்சைக்காக, ஒவ்வொரு மருத்துவமனையாக ஏறி இறங்க வேண்டிய கட்டாய நிலைக்குத் தள்ளப்பட்டு, அங்கும் மருத்துவ சிகிச்சை மறுக்கப்படுவதால், அவர்கள் உயிரிழப்புக்கு ஆளாகின்றனர். இதுபோன்ற சிகிச்சை மறுக்கப்படுவதை நாம் தீவிரமாகக் கவனத்தில் கொள்ள வேண்டியது அவசியம்’’ என்று அவர் கூறினார். கொவிட்-19 நோயாளிகளைப் போல மற்ற நோயாளிகள் மீதும் முறையான கவனம் செலுத்தப்பட வேண்டும் என்று மருத்துவக் கண்காணிப்பாளர்களுக்கு அவர் அறிவுரை வழங்கினார். இந்த ஊரடங்கு நிலையில், அனைவருக்கும் இது சோதனையான காலக்கட்டம்; இந்தச் சூழலில், உண்மையிலேயே நோய்வாய்ப்பட்டு, அவசர மருத்துவக் கவனம் தேவைப்படும் நோயாளிகள் பெரும் சிரமத்துக்கு இடையே, சிகிச்சைக்காக மருத்துவமனையை அடைகின்றனர். ஒப்புக்கு ஏதாவது காரணத்தைக் கூறி, அவர்களை நாம் திருப்பி அனுப்பக்கூடாது. ஏனெனில், இரத்தம் செலுத்துதல் , டயாலிசிஸ் போன்ற சில சிகிச்சை முறைகளுக்கு நீண்ட நேரம் காத்திருக்க முடியாது என்று அமைச்சர் தெரிவித்தார்.
பிரதமர் அலுவலகம்
குஜராத்தின் மா உமியா கோயில் வளாக வளர்ச்சித் திட்டத்திற்கு அடிக்கல் நாட்டி பிரதமர் உரையாற்றினார்
குஜராத்தில் உமியா மாதா கோயில் வளாகத்தை உள்ளடக்கிய மா உமியா ‘தாம்’ வளர்ச்சித் திட்டத்திற்கு பிரதமர் திரு.நரேந்திர மோடி இன்று காணொலி மூலம் அடிக்கல் நாட்டி உரையாற்றினார்.
‘சப்காபிரயாஸ்’ என்னும் கருத்துக்கு சரியான உதாரணமாகத் திகழும் இந்த புனிதமான திட்டம் அனைவரது முயற்சியாலும் முடிக்கப்படும் என்று பிரதமர் கூறினார். பக்தர்கள் இந்தத் திட்டத்தில் ஆன்மீக உணர்வுடன் பங்கேற்க வேண்டும் என்று வலியுறுத்திய பிரதமர், மக்களுக்கான சமூக சேவை என்பது மிகப் பெரிய வழிபாடாகும் என்று கூறினார்.
அமைப்பின் அனைத்து அம்சங்களிலும் திறன் மேம்பாடு என்பதை உள்ளடக்க வேண்டும் என்று கேட்டுக் கொண்ட பிரதமர், “நமது பண்டைக் காலத்தில் குடும்ப அமைப்பு திறமைக்கு ஒரு வழியாக இருந்தது. இது அடுத்த தலைமுறையின் பாரம்பரியமாக வந்தது. இப்போது சமூக அமைப்பு பெரிதும் மாறியுள்ளது. எனவே இதற்கேற்ப அமைப்பை நாம் மாற்ற வேண்டியுள்ளது” என்று கூறினார்.
பெண் குழந்தையை பாதுகாப்போம், பெண் குழந்தைக்கு கற்பிப்போம் என்ற இயக்கத்திற்காக தாம் ‘உஞ்ஜா’ என்ற இடத்திற்கு தாம் வந்ததை நினைவு கூர்ந்த பிரதமர், அந்தப் பயணத்தின்போது பெண் குழந்தை பிறப்பு விகிதத்தில் பெரும் சரிவு இருந்ததை சுட்டிக்காட்டினார். அந்த சவாலை ஏற்றுக் கொண்ட மக்கள், தற்போது ஆண் குழந்தைகளுக்கு இணையாக பெண் குழந்தைகளின் எண்ணிக்கை இருக்கும் நிலையை ஏற்படுத்தியதற்காக நன்றி தெரிவித்தார். இதே போல மா உமியாவின் அருளாசியை நினைவுக் கூர்ந்த அவர், இந்தப் பிராந்தியத்தில் தண்ணீர் சூழலை சமாளிக்க பக்தர்கள் பங்கேற்க வேண்டும் என்று கேட்டுக் கொண்டதை சுட்டிக்காட்டினார். சொட்டு நீர் பாசனத்தை பெருமளவில் பின்பற்றியதற்காக அவர் நன்றி தெரிவித்தார்.
மா உமியா நமது ஆன்மீக வழிகாட்டியாக இருந்தால் நமது பூமி நமது வாழ்க்கையாக மாறும் என்று பிரதமர் தெரிவித்தார். இந்தப் பிராந்தியத்தில் மண்வள அட்டை திட்டத்தை பின்பற்றியிருப்பது திருப்தியளிப்பதாக அவர் கூறினார். வடக்கு குஜராத் பிராந்தியத்தில் இயற்கை வேளாண்மைக்கு மக்கள் திரும்ப வேண்டும் என்று அவர் கேட்டுக் கொண்டார். இயற்கை விவசாயம், ஜீரோ விவசாயம் என்று கூறப்படுகிறது. “எனது வேண்டுகோளை நீங்கள் சரியாக புரிந்து கொள்ளாவிட்டால் நான் மாற்று வழியை கூறுகிறேன். உங்களுக்கு இரண்டு ஏக்கர் விவசாய நிலம் இருந்தால் குறைந்தது ஒரு ஏக்கரில் இயற்கை விவசாயத்தை செய்து பாருங்கள். எஞ்சிய ஒரு ஏக்கரில் வழக்கமான விவசாயத்தை செய்யுங்கள். இதையே இன்னொரு வருடம் முயற்சி செய்து பாருங்கள். அது பயனளித்தால் இரண்டு ஏக்கரிலும் இயற்கை விவசாயத்தை செய்யுங்கள். இது உங்களது செலவை குறைப்பதுடன் நிலத்திற்கு புத்துயிரூட்டும்” என்று அவர் யோசனை தெரிவித்தார். டிசம்பர் 16-ந் தேதி இயற்கை விவசாய நிகழ்ச்சியில் கலந்து கொள்ளுமாறு அவர் அழைப்பு விடுத்தார். புதிய பயிர் வடிவத்தை பின்பற்றுமாறும் அவர் கேட்டுக் கொண்டார்.
மின்னணு மற்றும் தகவல் தொழில்நுட்பம்
பிஎல்டிசி மோட்டார், மின்-ரிக்சாக்களுக்கான ஸ்மார்ட் கன்ட்ரோலர் ஆகியவற்றுக்காக ஐஐடி காரக்பூரால் உருவாக்கப்பட்ட உள்நாட்டு தொழில்நுட்பம் வணிக உற்பத்திக்காக வழங்கப்பட்டுள்ளது
மின்சார வாகனங்களுக்கான 90%க்கும் அதிகமான உதிரிபாகங்களும் அதன் தொழில்நுட்பமும் நம் நாட்டில் இறக்குமதி செய்யப்பட்டு வருகின்றன. அவை நமது சுற்றுச்சூழலுக்கும், சாலைகளுக்கும், போக்குவரத்திற்கும் பொருந்தாத வகையில் உள்ளன என்பது உண்மையே. எனவே, இந்தச் சவாலை எதிர்கொள்ளவும், உள்ளூர் உற்பத்தியை அதிகரிக்கவும், மின்னணு மற்றும் தகவல் தொழில்நுட்ப அமைச்சகம், மின்சார வாகன துணை உபகரணங்களை உள்நாட்டிலேயே தயாரிக்கும் திட்டத்தைத் தொடங்கியுள்ளது.
மின்சார -ரிக்ஷாக்களுக்கான ஸ்மார்ட் கண்ட்ரோலர், பிஎல்டிசி மோட்டார் ஆகியற்றுக்கான தொழில்நுட்பத்தை மேற்கூறிய திட்டத்தின் கீழ் ஐஐடி காரக்பூர் உருவாக்கியுள்ளது. நேற்று இந்த தொழில்நுட்பம் வணிக உற்பத்திக்காக பிரஸ்லஸ் மோட்டார் இந்தியா நிறுவனத்துக்கு அளிக்கப்பட்டது. இந்த நிகழ்ச்சியில், மத்திய மின்னணு மற்றும் தகவல் தொழில்நுட்ப அமைச்சகத்தின் செயலர் திரு அல்கேஷ் குமார் சர்மா, கூடுதல் செயலர் டாக்டர் ஜெய்தீப் குமார் மிஸ்ரா, குழு ஒருங்கிணைப்பாளர்  திருமதி சுனிதா வர்மா, ஐஐடி காரக்பூரியைச்சேர்ந்த டாக்டர் சோம்நாத் சென்குப்தா, விஞ்ஞானி திரு ஓம் கிரிஷன் சிங் உள்ளிட்டோர் கலந்து கொண்டனர். குஜராத்தின் காந்திநகரில் ஜூலை 4-ந்தேதி பிரதமர் திரு நரேந்திர மோடி அவர்களால் துவக்கி வைக்கப்பட்ட டிஜிட்டல் இந்தியா வாரத்தின் ஒரு பகுதியாக இந்த தொழில்நுட்ப பரிமாற்றம் நடந்துள்ளது.
உள்நாட்டு விமானப் போக்குவரத்து அமைச்சகம்
சிவில் விமானப் போக்குவரத்து செயலாளர்கள் மாநாட்டுக்கு சிவில் விமானப் போக்குவரத்து அமைச்சகம் ஏற்பாடு செய்தது
அனைத்து மாநிலங்கள் மற்றும் யூனியன் பிரதேசங்களின் சிவில் விமானப் போக்குவரத்து செயலாளர்களின் மாநாட்டுக்கு சிவில் விமானப் போக்குவரத்து அமைச்சகம் ஏற்பாடு செய்திருந்தது. இந்திய அரசின் சிவில் விமானப் போக்குவரத்து அமைச்சகத்தின் செயலாளர் திரு.ராஜீவ் பன்சால் தலைமையில் புதுதில்லியில் உள்ள விக்யான் பவனில் மாநாட்டின் தொடக்க அமர்வு நடைபெற்றது.
இந்த மாநாட்டின் முக்கிய நோக்கம், சிவில் விமானப் போக்குவரத்துதுறையின் வளர்ச்சியை அதிகரிக்க மாநில சிவில் விமானப் போக்குவரத்துத் துறைகள் மற்றும் சிவில் விமானப் போக்குவரத்து அமைச்சகத்துக்கு இடையே அதிக ஒத்துழைப்பு மற்றும் ஒருங்கிணைந்த செயல்பாட்டை ஊக்கப்படுத்துவதாகும்.
சிவில் விமானப் போக்குவரத்து அமைச்சகத்தின் செயலாளரின் உரையுடன் மாநாடு தொடங்கியது. தொடர்ந்து, சிவில் விமானப் போக்குவரத்து அமைச்சகத்தின் பல்வேறு முன்னெடுப்புகள், திட்டங்கள் குறித்த காட்சிகள் உள்ளிட்டவை திரையிடப்பட்டன.
நிகழ்ச்சியில் உரையாற்றிய திரு.ராஜீவ் பன்சால், சிவில் விமானப் போக்குவரத்துத் துறையில் கடந்த ஆண்டில் அதிக முன்னேற்றம் ஏற்பட்டுள்ளதாகவும், உள்நாட்டு விமானப் போக்குவரத்து கொவிட் தொற்றுக்கு முந்தைய நிலையில் உள்ளதாகவும் தெரிவித்தார். பல புதிய விமான நிலையங்கள் திறக்கப்பட்டுள்ளன என்றும், புதிய வழித்தடங்கள் தொடங்கப்பட்டுள்ளன என்றும் கூறினார். ஆளில்லா விமான சேவைகள், ஹெலிகாப்டர் மருத்துவ சேவைகளை ஊக்குவிப்பதற்கான நடவடிக்கைள் மற்றும் பகுதி உரிமம் தொடர்பான கொள்கைகள் வகுக்கப்பட்டுள்ளன. விமான எரிபொருள் மீதான வாட் வரியை குறைக்குமாறு மாநிலங்களுக்கு வேண்டுகோள் விடுத்த அவர், ஏற்கனவே வாட் வரியை குறைத்துள்ள மாநிலங்களுக்கு பாராட்டு தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1868537
புவி அறிவியல் அமைச்சகம்
வடமேற்கு இந்தியாவுக்கான வானிலை எச்சரிக்கை
ஜம்மு-காஷ்மீர், லடாக், கில்கிட்-பால்டிஸ்தான் மற்றும் முசாபராபாத், இமாச்சலப் பிரதேசத்தின் பல பகுதிகள், உத்தரகண்ட், மேற்கு ராஜஸ்தான் மற்றும் கிழக்கு ராஜஸ்தானின் சில இடங்களிலும், வடமேற்கு இந்தியாவின் சில பகுதிகளிலும் இடியுடன் கூடிய மழை பெய்துள்ளது. அடுத்த ஓரிரு தினங்களுக்கு மழை தொடரும் என்று எதிர்பார்க்கப்படுகிறது.
மேலும் விரிவான தகவல்களுக்கு: https://pib.gov.in/PressReleasePage.aspx?PRID=1648681
பாதுகாப்பு அமைச்சகம்
ககன்சக்தி – 2018” பயிற்சிகள்: வடக்கு, வடகிழக்குப் பகுதியில் பள்ளத்தாக்கு துருப்புப் பணிகள்
“ககன்சக்தி – 2018” பயிற்சியின் ஒரு பகுதியாக இந்திய விமானப் படையின் நடவடிக்கைகளில் ஈடுபட்டுள்ள அதிகாரிகள் இந்திய ராணுவ கமாண்டுகளுடன் இணைந்து பள்ளத்தாக்குகளுக்கு இடையிலான துருப்புகளை மாற்றும் பணியை  மேற்கொண்டனர்.
பள்ளத்தாக்குகளுக்கு இடையிலான துருப்புகளை மாற்றும் பணி வடக்கு மற்றும் வடமேற்குப் பகுதிகளில் உள்ள மிகவும் உயர்ந்த மலைப் பகுதிகளில் மேற்கொள்ளப்பட்டது. ராணுவத் துருப்புகள் மாறிவரும் தட்பவெப்ப நிலைக்கு ஏற்ப தங்களைப் பழக்கப்படுத்திக் கொள்வதற்காக இந்திய விமானப் படை மற்றும் இந்திய ராணுவத்துடன் இணைந்து இந்த செயல்பாடுகள் மேற்கொண்டன. எந்த ஆபத்து வந்தாலும் சமாளிக்கும் வகையில் தயார் செய்வதற்காக இந்தப் பயிற்சி நடத்தப்படுகிறது. இதன் மூலம் ஒரு பள்ளத்தாக்கில் நிறுத்தப்பட்டுள்ள துருப்புகள் இன்னொரு பள்ளத்தாக்கிற்கு மாற்றப்படுகின்றன. அத்துடன் எதிரிகளின் பலவீனங்களைக் கண்டறிந்து அதிரடித் தாக்குதல் நடத்தவும் வகை செய்யப்படுகிறது.
இப்படித் தந்திர வழியில் துருப்புகளை மாற்றுவது, இந்திய விமானப் படை, இந்திய ராணுவத்தினரை மதிப்பிடுவது மட்டுமின்றி, இந்திய விமானப் படையின் திறமையையும் காட்டுவதாக அமைந்துள்ளது. இந்தச் செயல்பாடுகள் தகவல் தொடர்பு சாதனங்கள், எரிபொருள் நிரப்பும் வசதி, விமானத்தை தரையில் இயங்குவதற்குத் தயார் செய்தல் ஆகியவற்றுக்கு உதவுகிறது.
(Visitor Counter : 81